Emir Kusturica

Emir Kusturica (; * 24. November 1954 in Sarajevo) is en Filmmaker, de in Bosnien-Herzegowina boren is un hüüt in Belgrad leevt un de serbsche Staatsbörgerschop hett.

Kusturica studeer an de Filmhoochschool FAMU in Prag.

In siene Filmen verarbeidt he politische Themen un wörr dorüm ok faken Angrepen utsett - to de Tiet vun Tito vör allen in't egene Land.
So hannelt de Film „Otac na službenom putu“ vun en politischen Gegener, de op eenmal verswunnen is. Later wörr he veel wegen sien, so warrt't seggt, proserbsche Sicht op den Krieg in'n Film „Underground“ kritiseert.

Buten vun Jugoslavien wörr Kusturica sünnerlich dör Filmen as Time of the Gypsies un Crna macka, beli macor bekannt, in de he in temlich quicke Wies dat faken brutale Leven vun de Roma wiest.

In't Johr 2004 löpp sien Film Život je čudo bi de Filmfestspelen in Cannes; de Kritik, vör allen ut Düütschland, weer aver kuum begeistert. De Jury dorgegen geev em den Pries Prix de l'Education Nationale „för sien filmisch un pädagogisch Intresse as ok siene künstlerische Gööd“. De Dreihoort vun den Film in'n süüdoostlichen serbschen Bezirk Zlatibor in de Neeg vun de bosnische Grenz warrt ünner Leid vun Kusturica siet 2004 as Dörp in ole Bowies utboot. In dat Dörp hett sik in de Twüschentiet ok Kusturica sülvst ansiedelt. 

In't Johr 2005 weer he de Jury-Baas bi de 58. Filmfestspelen vun Cannes. 

In'n Mai 2005 konverteer Kusturica vun'n Islam to de Serbsch-Orthodoxe Kark. He lett sik in't montenegrinsche Klooster Savina in de Neeg vun Herceg Novi op den Naam Nemanja Kusturica döpen.

Kusturica maakt ok Musik mit en egene Grupp, de The No Smoking Orchestra (fröher ok Zabranjeno pušenje) heet.

 Filmografie (Utwahl) 
 Johr Titel FunkschoonSynchroonsnacker 1978 Guernica, Kortfilm DreihbookSpeelbaas — 1981 Sjećaš li se Dolly Belldt.: Erinnerst Du Dich an Dolly Bell? DreihbookSpeelbaas — 1985 Otac na službenom putudt.: Papa ist auf Dienstreise Speelbaas — 1987 Strategija svrake Dreihbook — 1989 Dom za vešanjedt.: Die Zeit der Zigeuner DreihbookSpeelbaas — 1993 Arizona Dream DreihbookSpeelbaasDorsteller   1995 Underground DreihbookSpeelbaasDorsteller  1998 Crna mačka, beli mačordt.: Schwarze Katze, weißer Kater DreihbookSpeelbaas — 2000 La veuve de Saint-Pierredt.: Die Witwe von Saint-Pierre Dorsteller  2001 Super 8 Stories SpeelbaasProduzentDorsteller  2002 The Good Thiefdt.: Der Dieb von Monte Carlo Dorsteller  2004 Život je čudodt.: Das Leben ist ein Wunder DreihbookSpeelbaasProduzent — 2007 Hermano Dorsteller  2007 Zavetdt.: Verprich es mir! DreihbookSpeelbaasProduzent — 2008 Maradona by Kusturicadt.: Die Hand Gottes – Emir Kusturica trifft Diego Maradona Speelbaas — 2009 L’affaire Farewell Dorsteller — 2011 Nicostratos le pélican Dorsteller  2012 7 días en La Habana Dorsteller 

 Filmpriesen 

 1978 Eerst Filmpries bi't Internatschonale Filmfestival vun Karlsbad
 1981 Gollen Lööv in Venedig
 1981 Sünnerpries vun de Kritikers in Sao Paolo
 1985 Gollene Palm in Cannes
 1989 Sünnerpries „Best Director“ in Cannes
 1993 Sülvern Boor in Berlin
 1995 Gollene Palm in Cannes
 1998 Sülvern Lööv in Venedig
 2001 Sünnerpries „Best documentary“ in Chicago
 2004 Sünnerpries „Prix de l´Education nationale“ in Cannes
 2005 César as best europääsch Film för „Život je čudo“

 Weblenken 

 Kusturica sien Websteed (engelsch)

Kategorie:Mann
Kategorie:Börger von Serbien
Kategorie:Speelbaas
Kategorie:Boren 1954